CELEX: 62019CN0799
Language: sk
Date: 2019-10-30 00:00:00
Title: Vec C-799/19: Návrh na začatie prejudiciálneho konania, ktorý podal Okresný súd Košice I (Slovensko) 30. októbra 2019 – NI, OJ a PK v. Sociálna poisťovňa

20.1.2020   
            
            
               SK
            
            
               Úradný vestník Európskej únie
            
            
               C 19/32
            
         
      Návrh na začatie prejudiciálneho konania, ktorý podal Okresný súd Košice I (Slovensko) 30. októbra 2019 – NI, OJ a PK v. Sociálna poisťovňa
      (Vec C-799/19)
      (2020/C 19/33)
      Jazyk konania: slovenčina
      
         Vnútroštátny súd, ktorý podal návrh na začatie prejudiciálneho konania
      
      Okresný súd Košice I
      
         Účastníci konania pred vnútroštátnym súdom
      
      
         Žalobkyne: NI, OJ, PK
      
         Žalovaná: Sociálna poisťovňa
      
         Prejudiciálne otázky
      
      
                  1.
               
               
                  Má sa článok 3 smernice Európskeho parlamentu a Rady 2008/94/ES (1) z 22 októbra 2008 o ochrane zamestnancov pri platobnej neschopnosti ich zamestnávateľa vykladať tak, že pojem „neuspokojené nároky zamestnancov vyplývajúce z pracovnoprávnych zmlúv“ zahŕňa aj nemajetkovú ujmu, ktorá vznikla v dôsledku smrti zamestnanca, spôsobenej pracovným úrazom?
               
            
                  2.
               
               
                  Má sa článok 2 smernice Európskeho parlamentu a Rady 2008/94/ES vykladať tak, že za platobne neschopného sa považuje aj zamestnávateľ, voči ktorému bol síce podaný návrh na vykonanie exekúcie v súvislosti so súdom priznaným nárokom na náhradu nemajetkovej ujmy spôsobenej smrťou zamestnanca v dôsledku pracovného úrazu, ale pohľadávka bola v exekučnom konaní označená za nevymožiteľnú pre nemajetnosť zamestnávateľa?
               
            
         (1)  Ú. v. EÚ 2008, L 283, s. 36.